CELEX: 32015D0893
Language: el
Date: 2015-06-09 00:00:00
Title: Εκτελεστική απόφαση (ΕΕ) 2015/893 της Επιτροπής, της 9ης Ιουνίου 2015, σχετικά με έκτακτα μέτρα για την πρόληψη της εισαγωγής και της εξάπλωσης στην Ένωση του Anoplophora glabripennis (Motschulsky) [κοινοποιηθείσα υπό τον αριθμό C(2015) 3772]

11.6.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 146/16
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2015/893 ΤΗΣ ΕΠΙΤΡΟΠΉΣ
   της 9ης Ιουνίου 2015
   σχετικά με έκτακτα μέτρα για την πρόληψη της εισαγωγής και της εξάπλωσης στην Ένωση του Anoplophora glabripennis (Motschulsky)
   
      
         [κοινοποιηθείσα υπό τον αριθμό C(2015) 3772]
      
   
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2000/29/ΕΚ του Συμβουλίου, της 8ης Μαΐου 2000, περί μέτρων κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας (1), και ιδίως το άρθρο 16 παράγραφος 3 τρίτη περίοδος,
   Εκτιμώντας τα ακόλουθα:
   
               (1)
            
            
               O Anoplophora glabripennis (Motschulsky), στο εξής ο «συγκεκριμένος οργανισμός», είναι επιβλαβής οργανισμός που περιλαμβάνεται στο παράρτημα I, μέρος Α, κεφάλαιο I, στοιχείο α), σημείο 4.1 της οδηγίας 2000/29/ΕΚ ως οργανισμός που δεν έχει εντοπιστεί στην Ένωση.
            
         
               (2)
            
            
               Μετά την έκδοση της απόφασης 2005/829/ΕΚ της Επιτροπής (2), αναφέρθηκαν διάφορες εστίες και περιπτώσεις εντοπισμού του συγκεκριμένου οργανισμού με αυξανόμενη συχνότητα από την Αυστρία, τη Γερμανία, τη Γαλλία, την Ιταλία, τις Κάτω Χώρες και το Ηνωμένο Βασίλειο. Επομένως, είναι σκόπιμο να ληφθούν μέτρα κατά της εισαγωγής και της εξάπλωσης του συγκεκριμένου οργανισμού στην Ένωση.
            
         
               (3)
            
            
               Λόγω των ομοιοτήτων μεταξύ του συγκεκριμένου οργανισμού και του οργανισμού Anoplophora chinensis (Forster), είναι σκόπιμο να προβλεφθούν μέτρα παρόμοια με εκείνα που ορίζονται στην εκτελεστική απόφαση 2012/138/ΕΕ της Επιτροπής (3), εκτός αν η βιολογία του συγκεκριμένου οργανισμού απαιτεί διαφορετική προσέγγιση. Ειδικότερα, επειδή ο συγκεκριμένος οργανισμός είναι πιθανόν να προσβάλει το μέρος των φυτών που χρησιμοποιείται για ξυλεία, θα πρέπει να προβλεφθούν απαιτήσεις για την ξυλεία και τα ξύλινα μέσα συσκευασίας.
            
         
               (4)
            
            
               Επιπλέον, η τρέχουσα επιστημονική γνώση δίνει τη δυνατότητα ταυτοποίησης των φυτών που είναι πιθανοί ξενιστές του συγκεκριμένου οργανισμού. Επομένως, για λόγους ασφάλειας, είναι σκόπιμο να προσδιοριστούν τα φυτά-ξενιστές που καλύπτονται από την παρούσα απόφαση.
            
         
               (5)
            
            
               Για λόγους σαφήνειας, είναι επίσης σκόπιμο να καθοριστούν οι όροι υπό τους οποίους τα κράτη μέλη μπορούν να αποφασίσουν να μην κοπούν συγκεκριμένα φυτά γύρω από τα φυτά που προσβλήθηκαν.
            
         
               (6)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ορισμοί
   Για τους σκοπούς της παρούσας απόφασης, ισχύουν οι ακόλουθοι ορισμοί:
   α)   «συγκεκριμένα φυτά»: τα φυτά που προορίζονται για φύτευση με μίσχο διαμέτρου 1cm ή μεγαλύτερης στο πιο χονδρό τους σημείο, εκτός από τους σπόρους, των ειδών Acer spp., Aesculus spp., Alnus spp., Betula spp., Carpinus spp., Cercidiphyllum spp., Corylus spp., Fagus spp., Fraxinus spp., Koelreuteria spp., Platanus spp., Populus spp., Salix spp., Tilia spp. και Ulmus spp.·
   β)   «συγκεκριμένη ξυλεία»: η ξυλεία που λαμβάνεται εξ ολοκλήρου ή εν μέρει από τα συγκεκριμένα φυτά και η οποία πληροί όλα τα σημεία που ακολουθούν:
   
               i)
            
            
               πρόκειται για ξυλεία κατά την έννοια του άρθρου 2 παράγραφος 2 της οδηγίας 2000/29/ΕΚ, εκτός από ξυλεία σε μορφή μέσου συσκευασίας, συμπεριλαμβανομένης της ξυλείας που δεν έχει διατηρήσει το σύνολο ή μέρος της φυσικής στρογγυλής της επιφάνειας, και
            
         
               ii)
            
            
               ανταποκρίνεται σε μια από τις ακόλουθες περιγραφές του παραρτήματος I μέρος 2 του κανονισμού (ΕΟΚ) αριθ. 2658/87 του Συμβουλίου (4), όπως ίσχυε την 1η Ιανουαρίου 2015:
               
                           Κωδικός ΣΟ
                        
                        
                           Περιγραφή
                        
                     
                           4401 10 00 
                        
                        
                           Καυσόξυλα σε κυλίνδρους, κούτσουρα, μικρά κλαδιά, δεμάτια ή σε παρόμοιες μορφές
                        
                     
                           4401 22 00 
                        
                        
                           Ξυλεία άλλη από των κωνοφόρων, σε πλακίδια ή σε μικρά τεμάχια
                        
                     
                           ex 4401 39 80 
                        
                        
                           Άλλα απορρίμματα και θραύσματα ξύλου, μη συσσωματωμένα σε μορφή κούτσουρων, πλίνθων, τροχίσκων ή σε παρόμοιες μορφές
                        
                     
                           4403 10 00 
                        
                        
                           Ξυλεία ακατέργαστη, που έχει υποστεί κατεργασία με χρώμα, βαφή, κρεόζωτο ή άλλα μέσα συντήρησης, έστω και ξεφλουδισμένη ή που της έχει αφαιρεθεί ο σομφός, ή ορθογωνισμένη
                        
                     
                           4403 92 
                        
                        
                           Ξυλεία οξιάς (Fagus spp.) ακατέργαστη, έστω και ξεφλουδισμένη, που της έχει αφαιρεθεί ο σομφός ή χονδρικά ορθογωνισμένη
                        
                     
                           ex 4403 99 
                        
                        
                           Ξυλεία άλλη από των κωνοφόρων [εκτός από ξυλεία οξιάς (Fagus spp.), λεύκας (Populus spp.) ή σημύδας (Betula spp.)] ακατέργαστη, έστω και ξεφλουδισμένη, που της έχει αφαιρεθεί ο σομφός, ή χονδρικά ορθογωνισμένη
                        
                     
                           4403 99 10 
                        
                        
                           Ξυλεία λεύκας (Populus spp.) ακατέργαστη, έστω και ξεφλουδισμένη, που της έχει αφαιρεθεί ο σομφός ή χονδρικά ορθογωνισμένη
                        
                     
                           4403 99 51 
                        
                        
                           Στρογγύλη ξυλεία πρίσεως από σημύδα (Betula spp.) ακατέργαστη, έστω και ξεφλουδισμένη, που της έχει αφαιρεθεί ο σομφός ή χονδρικά ορθογωνισμένη
                        
                     
                           4403 99 59 
                        
                        
                           Ξυλεία σημύδας (Betula spp.) ακατέργαστη, έστω και ξεφλουδισμένη, που της έχει αφαιρεθεί ο σομφός ή χονδρικά ορθογωνισμένη, εκτός από ξυλεία πρίσεως
                        
                     
                           ex 4404 20 00 
                        
                        
                           Σχιστά στηρίγματα φυτών από ξύλο μη κωνοφόρων· πάσσαλοι από ξύλο μεγάλοι και μικροί, μυτεροί, απριόνιστοι κατά μήκος
                        
                     
                           4406 
                        
                        
                           Στρωτήρες ξύλινοι για σιδηροτροχιές ή παρόμοιοι
                        
                     
                           4407 92 00 
                        
                        
                           Ξυλεία οξιάς (Fagus spp.) πριονισμένη ή πελεκημένη κατά μήκος, κομμένη εγκάρσια ή ξετυλιγμένη, έστω και πλανισμένη, λειασμένη με ελαφρόπετρα ή κολλημένη με εγκάρσια συνένωση, πάχους που υπερβαίνει τα 6 mm
                        
                     
                           4407 93 
                        
                        
                           Ξυλεία σφενδάμου (Acer spp.) πριονισμένη ή πελεκημένη κατά μήκος, κομμένη εγκάρσια ή ξετυλιγμένη, έστω και πλανισμένη, λειασμένη με ελαφρόπετρα ή κολλημένη με εγκάρσια συνένωση, πάχους που υπερβαίνει τα 6 mm
                        
                     
                           4407 95 
                        
                        
                           Ξυλεία φράξου (Fraxinus spp.) πριονισμένη ή πελεκημένη κατά μήκος, κομμένη εγκάρσια ή ξεφλουδισμένη, έστω και πλανισμένη, λειασμένη με ελαφρόπετρα ή κολλημένη με εγκάρσια συνένωση, πάχους που υπερβαίνει τα 6 mm
                        
                     
                           ex 4407 99 
                        
                        
                           Ξυλεία άλλη από των κωνοφόρων [εκτός από ξυλεία οξιάς (Fagus spp.), σφενδάμνου (Acer spp.), φράξου (Fraxinus spp.) ή λεύκας (Populus spp.)], πριονισμένη ή πελεκημένη κατά μήκος, κομμένη εγκάρσια ή ξεφλουδισμένη, έστω και πλανισμένη, λειασμένη με ελαφρόπετρα ή κολλημένη με εγκάρσια συνένωση, πάχους που υπερβαίνει τα 6 mm
                        
                     
                           4407 99 91 
                        
                        
                           Ξυλεία λεύκας (Populus spp.) πριονισμένη ή πελεκημένη κατά μήκος, κομμένη εγκάρσια ή ξεφλουδισμένη, έστω και πλανισμένη, λειασμένη με ελαφρόπετρα ή κολλημένη με εγκάρσια συνένωση, πάχους που υπερβαίνει τα 6 mm
                        
                     
                           9406 00 20 
                        
                        
                           Προκατασκευασμένα κτίρια από ξύλο
                        
                     
         γ)   «συγκεκριμένο ξύλινο μέσο συσκευασίας»: μέσο συσκευασίας που λαμβάνεται εξ ολοκλήρου ή εν μέρει από τα συγκεκριμένα φυτά·
   δ)   «τόπος παραγωγής»: ο τόπος παραγωγής όπως ορίζεται στο διεθνές πρότυπο για τα φυτοϋγειονομικά μέτρα («ISPM») αριθ. 5 του FAO (Οργανισμός Επισιτισμού και Γεωργίας των Ηνωμένων Εθνών) (5)·
   ε)   «συγκεκριμένος οργανισμός»: ο Anoplophora glabripennis (Motschulsky)·
   στ)   «φυτά-ξενιστές»: τα φυτά που ανήκουν στα είδη που παρατίθενται στο παράρτημα I.
   Άρθρο 2
   Εισαγωγή των συγκεκριμένων φυτών
   Όσον αφορά τις εισαγωγές καταγωγής τρίτων χωρών στις οποίες είναι γνωστή η παρουσία του συγκεκριμένου οργανισμού, τα συγκεκριμένα φυτά επιτρέπεται να εισάγονται στην Ένωση μόνο εάν ανταποκρίνονται στις ακόλουθες προϋποθέσεις:
   
               α)
            
            
               πληρούν τις ειδικές απαιτήσεις για την εισαγωγή, όπως ορίζονται στο παράρτημα II τμήμα 1.Α σημείο 1)·
            
         
               β)
            
            
               αμέσως μετά την είσοδο στην Ένωση επιθεωρούνται από το αρμόδιο επίσημο όργανο σύμφωνα με το παράρτημα II τμήμα 1.Α σημείο 2) σχετικά με την παρουσία του συγκεκριμένου οργανισμού και δεν εντοπίζονται ενδείξεις παρουσίας του εν λόγω οργανισμού.
            
         Άρθρο 3
   Εισαγωγή συγκεκριμένης ξυλείας
   Όσον αφορά τις εισαγωγές καταγωγής τρίτων χωρών στις οποίες είναι γνωστή η παρουσία του συγκεκριμένου οργανισμού, η συγκεκριμένη ξυλεία επιτρέπεται να εισάγεται στην Ένωση μόνο εάν ανταποκρίνεται στις ακόλουθες προϋποθέσεις:
   
               α)
            
            
               πληροί τις ειδικές απαιτήσεις για την εισαγωγή όπως ορίζονται στο παράρτημα II τμήμα 1.Β σημεία 1 και 2·
            
         
               β)
            
            
               αμέσως μετά την είσοδο στην Ένωση επιθεωρείται από το αρμόδιο επίσημο όργανο σύμφωνα με το παράρτημα II τμήμα 1.Β σημείο 3) για την παρουσία του συγκεκριμένου οργανισμού και δεν εντοπίζονται ενδείξεις παρουσίας του εν λόγω οργανισμού.
            
         Άρθρο 4
   Διακίνηση των συγκεκριμένων φυτών στο εσωτερικό της Ένωσης
   Τα συγκεκριμένα φυτά τα οποία κατάγονται από οριοθετημένες περιοχές της Ένωσης που έχουν καθοριστεί σύμφωνα με το άρθρο 7 είναι δυνατό να διακινούνται στο εσωτερικό της Ένωσης μόνον εάν πληρούν τους όρους που καθορίζονται στο παράρτημα II τμήμα 2.Α σημείο 1).
   Τα συγκεκριμένα φυτά τα οποία δεν έχουν καλλιεργηθεί σε οριοθετημένες περιοχές, αλλά έχουν εισαχθεί στις περιοχές αυτές επιτρέπεται να διακινούνται στο εσωτερικό της Ένωσης μόνον εάν πληρούν τους όρους που καθορίζονται στο παράρτημα II τμήμα 2.Α σημείο 2).
   Τα συγκεκριμένα φυτά τα οποία εισάγονται σύμφωνα με το άρθρο 2 από τρίτες χώρες όπου είναι γνωστή η παρουσία του συγκεκριμένου οργανισμού επιτρέπεται να διακινούνται στο εσωτερικό της Ένωσης μόνον εάν πληρούν τους όρους που καθορίζονται στο παράρτημα II τμήμα 2.Α σημείο 3).
   Άρθρο 5
   Διακίνηση της συγκεκριμένης ξυλείας και των συγκεκριμένων ξύλινων μέσων συσκευασίας στο εσωτερικό της Ένωσης
   Η συγκεκριμένη ξυλεία η οποία κατάγεται από οριοθετημένες περιοχές της Ένωσης που έχουν καθοριστεί σύμφωνα με το άρθρο 7 επιτρέπεται να διακινείται στο εσωτερικό της Ένωσης μόνον εάν πληροί τους όρους που καθορίζονται στο παράρτημα II τμήμα 2.Β σημεία 1, 2 και 3.
   Η συγκεκριμένη ξυλεία που διατηρεί το σύνολο ή μέρος της φυσικής στρογγυλής επιφάνειάς της και η οποία δεν κατάγεται από οριοθετημένες περιοχές της Ένωσης αλλά έχει εισαχθεί στις περιοχές αυτές επιτρέπεται να διακινείται στο εσωτερικό της Ένωσης μόνον εάν πληροί τους όρους που καθορίζονται στο παράρτημα II τμήμα 2.Β σημεία 1 και 3.
   Τα συγκεκριμένα ξύλινα μέσα συσκευασίας που κατάγονται από οριοθετημένες περιοχές οι οποίες έχουν καθοριστεί σύμφωνα με το άρθρο 7 επιτρέπεται να διακινούνται εντός της Ένωσης μόνον εάν πληρούν τους όρους που καθορίζονται στο παράρτημα II τμήμα 2.Γ.
   Άρθρο 6
   Έρευνες (επισκοπήσεις) για τον συγκεκριμένο οργανισμό
   1.   Τα κράτη μέλη πραγματοποιούν επίσημες έρευνες ετησίως για την παρουσία του συγκεκριμένου οργανισμού ή για ενδείξεις προσβολής των φυτών-ξενιστών από τον εν λόγω οργανισμό στο έδαφός τους.
   2.   Με την επιφύλαξη του άρθρου 16 παράγραφος 1 της οδηγίας 2000/29/ΕΚ, τα κράτη μέλη κοινοποιούν τα αποτελέσματα των ερευνών αυτών στην Επιτροπή και στα άλλα κράτη μέλη έως την 30ή Απριλίου κάθε έτους.
   Άρθρο 7
   Οριοθετημένες περιοχές
   1.   Εάν τα αποτελέσματα των ερευνών που αναφέρονται στο άρθρο 6 παράγραφος 1 επιβεβαιώνουν την παρουσία του συγκεκριμένου οργανισμού σε μια περιοχή ή εάν η παρουσία του εν λόγω οργανισμού αποδεικνύεται με άλλα μέσα, το κράτος μέλος καθορίζει χωρίς καθυστέρηση την οριοθετημένη περιοχή η οποία αποτελείται από τη μολυσμένη ζώνη και μια ζώνη απομόνωσης, σύμφωνα με το παράρτημα III τμήμα 1.
   2.   Τα κράτη μέλη δεν απαιτείται να οριοθετήσουν περιοχές, όπως προβλέπεται στην παράγραφο 1, εάν ικανοποιούνται οι συνθήκες που προβλέπονται στο παράρτημα III τμήμα 2 σημείο 1). Στην περίπτωση αυτή, τα κράτη μέλη λαμβάνουν μέτρα σύμφωνα με το σημείο 2) του εν λόγω τμήματος.
   3.   Τα κράτη μέλη λαμβάνουν μέτρα στις οριοθετημένες περιοχές όπως ορίζεται στο παράρτημα III τμήμα 3.
   4.   Τα κράτη μέλη ορίζουν χρονικές περιόδους για την εφαρμογή των μέτρων που προβλέπονται στις παραγράφους 2 και 3.
   Άρθρο 8
   Υποβολή εκθέσεων σχετικά με τα μέτρα
   1.   Έως την 30ή Απριλίου κάθε έτους, τα κράτη μέλη κοινοποιούν στην Επιτροπή και τα άλλα κράτη μέλη έκθεση η οποία περιλαμβάνει επικαιροποιημένο κατάλογο όλων των οριοθετημένων περιοχών, που έχουν καθοριστεί βάσει του άρθρου 7, με στοιχεία για την περιγραφή τους και τη θέση τους, καθώς και χάρτες με τα όριά τους, αλλά και τα μέτρα που έχουν λάβει ή σκοπεύουν να λάβουν τα κράτη μέλη.
   2.   Στις περιπτώσεις κατά τις οποίες τα κράτη μέλη αποφασίζουν να μην καθορίσουν οριοθετημένη περιοχή σύμφωνα με το άρθρο 7 παράγραφος 2, η έκθεση πρέπει να περιλαμβάνει τα δεδομένα και τους λόγους που δικαιολογούν την απόφαση αυτή.
   3.   Όταν ένα κράτος μέλος αποφασίσει, σύμφωνα με το παράρτημα III τμήμα 3 σημείο 2), να εφαρμόσει μέτρα περιορισμού αντί των μέτρων εξάλειψης, ενημερώνει αμέσως την Επιτροπή και τα άλλα κράτη μέλη για την απόφασή του και παραθέτει τους λόγους της απόφασης.
   Άρθρο 9
   Συμμόρφωση
   Τα κράτη μέλη λαμβάνουν κάθε μέτρο που απαιτείται για να συμμορφωθούν με την παρούσα απόφαση και, εφόσον είναι αναγκαίο, τροποποιούν τα μέτρα που έχουν λάβει για την προστασία τους από την εισαγωγή και την εξάπλωση του συγκεκριμένου οργανισμού, ούτως ώστε τα μέτρα αυτά να είναι σύμφωνα με την παρούσα απόφαση. Ενημερώνουν αμέσως την Επιτροπή σχετικά με τα εν λόγω μέτρα.
   Άρθρο 10
   Αποδέκτες
   Η παρούσα απόφαση απευθύνεται στα κράτη μέλη.
   
      Βρυξέλλες, 9 Ιουνίου 2015.
      
         
            Για την Επιτροπή
         
         Vytenis ANDRIUKAITIS
         
            Μέλος της Επιτροπής
         
      
   
   
      (1)  ΕΕ L 169 της 10.7.2000, σ. 1.
   
      (2)  Απόφαση 2005/829/ΕΚ της Επιτροπής, της 24ης Νοεμβρίου 2005, για την κατάργηση των αποφάσεων 1999/355/ΕΚ και 2001/219/ΕΚ (ΕΕ L 311 της 26.11.2005, σ. 39).
   
      (3)  Εκτελεστική απόφαση 2012/138/ΕΕ της Επιτροπής, της 1ης Μαρτίου 2012, σχετικά με έκτακτα μέτρα για την πρόληψη της εισαγωγής και της εξάπλωσης στην Ένωση του Anoplophora chinensis (Forster) (ΕΕ L 64 της 3.3.2012, σ. 38).
   
      (4)  Κανονισμός (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (ΕΕ L 256 της 7.9.1987, σ. 1).
   
      (5)  Γλωσσάριο φυτοϋγειονομικών όρων — Πρότυπο αναφοράς ISPM αριθ. 5 από τη γραμματεία της διεθνούς σύμβασης για την προστασία των φυτών, Ρώμη, 2013.
   
      ΠΑΡΑΡΤΗΜΑ I
      
         ΕΙΔΗ ΦΥΤΩΝ-ΞΕΝΙΣΤΩΝ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 1 ΣΤΟΙΧΕΙΟ στ)
      
      
                   
               
               
                  
                     Acer spp.
               
            
                   
               
               
                  
                     Aesculus spp.
               
            
                   
               
               
                  
                     Albizia spp.
               
            
                   
               
               
                  
                     Alnus spp.
               
            
                   
               
               
                  
                     Betula spp.
               
            
                   
               
               
                  
                     Buddleja spp.
               
            
                   
               
               
                  
                     Carpinus spp.
               
            
                   
               
               
                  
                     Celtis spp.
               
            
                   
               
               
                  
                     Cercidiphyllum spp.
               
            
                   
               
               
                  
                     Corylus spp.
               
            
                   
               
               
                  
                     Elaeagnus spp.
               
            
                   
               
               
                  
                     Fagus spp.
               
            
                   
               
               
                  
                     Fraxinus spp.
               
            
                   
               
               
                  
                     Hibiscus spp.
               
            
                   
               
               
                  
                     Koelreuteria spp.
               
            
                   
               
               
                  
                     Malus spp.
               
            
                   
               
               
                  
                     Melia spp.
               
            
                   
               
               
                  
                     Morus spp.
               
            
                   
               
               
                  
                     Platanus spp.
               
            
                   
               
               
                  
                     Populus spp.
               
            
                   
               
               
                  
                     Prunus spp.
               
            
                   
               
               
                  
                     Pyrus spp.
               
            
                   
               
               
                  
                     Quercus rubra
                  
               
            
                   
               
               
                  
                     Robinia spp.
               
            
                   
               
               
                  
                     Salix spp.
               
            
                   
               
               
                  
                     Sophora spp.
               
            
                   
               
               
                  
                     Sorbus spp.
               
            
                   
               
               
                  
                     Tilia spp.
               
            
                   
               
               
                  
                     Ulmus spp.
               
            
   
      ΠΑΡΑΡΤΗΜΑ II
      1.   ΕΙΔΙΚΕΣ ΑΠΑΙΤΗΣΕΙΣ ΓΙΑ ΤΗΝ ΕΙΣΑΓΩΓΗ
      A.   Συγκεκριμένα φυτά
      
      
               
                  1)
               
               
                  Τα συγκεκριμένα φυτά καταγωγής τρίτων χωρών στις οποίες είναι γνωστή η παρουσία του συγκεκριμένου οργανισμού συνοδεύονται από πιστοποιητικό, όπως αναφέρεται στο άρθρο 13 παράγραφος 1 σημείο ii) της οδηγίας 2000/29/ΕΚ, το οποίο αναφέρει στο σημείο «Συμπληρωματική δήλωση»:
                  
                              α)
                           
                           
                              ότι καθ' όλη τη διάρκεια της καλλιέργειάς τους τα φυτά βρίσκονταν σε τόπο παραγωγής ο οποίος έχει καταχωριστεί και εποπτεύεται από την εθνική υπηρεσία φυτοπροστασίας της χώρας καταγωγής και βρίσκεται σε περιοχή απαλλαγμένη από επιβλαβείς οργανισμούς η οποία έχει προσδιοριστεί από την ίδια υπηρεσία σύμφωνα με τα σχετικά διεθνή πρότυπα για τα φυτοϋγειονομικά μέτρα. Η ονομασία της απαλλαγμένης από επιβλαβείς οργανισμούς περιοχής πρέπει να αναφέρεται στο σημείο «Τόπος καταγωγής»· ή
                           
                        
                              β)
                           
                           
                              ότι τα φυτά έχουν καλλιεργηθεί για περίοδο τουλάχιστον δύο ετών πριν από την εξαγωγή ή, στην περίπτωση φυτών που είναι ηλικίας μικρότερης των δύο ετών, καθ' όλη τη διάρκεια της ανάπτυξής τους σε τόπο παραγωγής που έχει διαπιστωθεί ότι είναι απαλλαγμένος από τον συγκεκριμένο οργανισμό σύμφωνα με τα διεθνή πρότυπα για τα φυτοϋγειονομικά μέτρα:
                              
                                          i)
                                       
                                       
                                          ο οποίος έχει καταχωριστεί και εποπτεύεται από την εθνική υπηρεσία φυτοπροστασίας της χώρας καταγωγής, και
                                       
                                    
                                          ii)
                                       
                                       
                                          ο οποίος υπόκειται ετησίως σε δύο τουλάχιστον διεξοδικές επίσημες επιθεωρήσεις για τυχόν ενδείξεις της παρουσίας του συγκεκριμένου οργανισμού, οι οποίες διενεργούνται σε κατάλληλες χρονικές περιόδους και δεν έχουν εντοπιστεί ενδείξεις της παρουσίας του συγκεκριμένου οργανισμού· και
                                       
                                    
                                          iii)
                                       
                                       
                                          στον οποίο τα φυτά καλλιεργούνται σε τοποθεσία:
                                          
                                                      —
                                                   
                                                   
                                                      με πλήρη φυσική προστασία από την εισαγωγή του συγκεκριμένου οργανισμού, ή
                                                   
                                                
                                                      —
                                                   
                                                   
                                                      στην οποία εφαρμόζονται κατάλληλες προληπτικές θεραπείες και η οποία περιβάλλεται από ζώνη απομόνωσης με ακτίνα τουλάχιστον 2 χιλιομέτρων όπου διενεργούνται ετησίως σε κατάλληλες χρονικές περιόδους επίσημες έρευνες για την παρουσία ή για ενδείξεις της παρουσίας του συγκεκριμένου οργανισμού. Αν εντοπιστούν ενδείξεις της παρουσίας του συγκεκριμένου οργανισμού, πρέπει να ληφθούν αμέσως μέτρα εξάλειψης για την αποκατάσταση της ζώνης απομόνωσης ως απαλλαγμένης από επιβλαβείς οργανισμούς· και
                                                   
                                                
                                    
                                          iv)
                                       
                                       
                                          στον οποίο, αμέσως πριν από την εξαγωγή, οι αποστολές των φυτών υποβλήθηκαν σε διεξοδική επίσημη επιθεώρηση για την παρουσία του συγκεκριμένου οργανισμού, ιδίως όσον αφορά τους μίσχους και τα κλαδιά των φυτών. Η επιθεώρηση αυτή περιλαμβάνει στοχοθετημένη καταστροφική δειγματοληψία. Όταν οι αποστολές των φυτών περιλαμβάνουν φυτά που προέρχονται από τοποθεσίες οι οποίες βρίσκονταν, κατά τον χρόνο της παραγωγής των φυτών σε ζώνη απομόνωσης στην οποία είχε διαπιστωθεί η παρουσία ή ενδείξεις της παρουσίας του συγκεκριμένου οργανισμού, η καταστροφική δειγματοληψία των φυτών της εν λόγω αποστολής διενεργείται στο επίπεδο που ορίζεται στον ακόλουθο πίνακα:
                                          
                                                      Αριθμός φυτών στην παρτίδα
                                                   
                                                   
                                                      Επίπεδο καταστροφικής δειγματοληψίας (αριθμός φυτών που πρόκειται να καταστραφούν)
                                                   
                                                
                                                      1 - 4 500 
                                                   
                                                   
                                                      10 % του μεγέθους της παρτίδας
                                                   
                                                
                                                      > 4 500 
                                                   
                                                   
                                                      450
                                                   
                                                ή
                                       
                                    
                        
                              γ)
                           
                           
                              ότι τα φυτά καλλιεργήθηκαν από έρριζα υποκείμενα τα οποία ανταποκρίνονται στις απαιτήσεις του στοιχείου β), εμβολιάστηκαν με μοσχεύματα τα οποία ανταποκρίνονται στις ακόλουθες απαιτήσεις:
                              
                                          i)
                                       
                                       
                                          κατά τον χρόνο της εξαγωγής, η διάμετρος των μοσχευμάτων δεν υπερβαίνει το 1 cm στο πιο χονδρό τους σημείο·
                                       
                                    
                                          ii)
                                       
                                       
                                          τα εμβολιασμένα φυτά έχουν επιθεωρηθεί σύμφωνα με το στοιχείο β) σημείο iv).
                                       
                                    
                        
            
               
                  2)
               
               
                  Τα συγκεκριμένα φυτά που εισάγονται σύμφωνα με το σημείο 1) υποβάλλονται σε διεξοδική επίσημη επιθεώρηση στο σημείο εισόδου ή στον τόπο προορισμού που καθορίζεται σύμφωνα με την οδηγία 2004/103/ΕΚ της Επιτροπής (1). Οι μέθοδοι επιθεώρησης που εφαρμόζονται διασφαλίζουν την ανίχνευση οποιασδήποτε ένδειξης του συγκεκριμένου οργανισμού, ιδίως στους μίσχους και στα κλαδιά των φυτών. Η επιθεώρηση αυτή περιλαμβάνει στοχοθετημένη καταστροφική δειγματοληψία, όπου ενδείκνυται.
               
            B.   Συγκεκριμένη ξυλεία
      
      
               
                  1)
               
               
                  Η συγκεκριμένη ξυλεία, άλλη από την ξυλεία σε μορφή πλακιδίων, μικρών τεμαχίων, ροκανιδιών, απορριμμάτων και θραυσμάτων ξύλου, καταγωγής τρίτων χωρών στις οποίες είναι γνωστή η παρουσία του συγκεκριμένου οργανισμού συνοδεύεται από πιστοποιητικό, όπως αναφέρεται στο άρθρο 13 παράγραφος 1 σημείο ii) της οδηγίας 2000/29/ΕΚ, το οποίο αναφέρει στο σημείο «Συμπληρωματική δήλωση»:
                  
                              α)
                           
                           
                              ότι η ξυλεία κατάγεται από περιοχές απαλλαγμένες από επιβλαβείς οργανισμούς, οι οποίες προσδιορίστηκαν από την εθνική υπηρεσία φυτοπροστασίας της χώρας καταγωγής, σύμφωνα με τα σχετικά διεθνή πρότυπα για τα φυτοϋγειονομικά μέτρα, και είναι γνωστό ότι είναι απαλλαγμένες από τον συγκεκριμένο οργανισμό. Η ονομασία της απαλλαγμένης από επιβλαβείς οργανισμούς περιοχής πρέπει να αναφέρεται στο σημείο «Τόπος καταγωγής»· ή
                           
                        
                              β)
                           
                           
                              ότι η ξυλεία έχει αποφλοιωθεί και έχει υποστεί κατάλληλη θερμική επεξεργασία για την επίτευξη ελάχιστης θερμοκρασίας 56 °C για ελάχιστη διάρκεια 30 συνεχόμενων λεπτών σε ολόκληρη τη διατομή του ξύλου (συμπεριλαμβανομένου του πυρήνα του).
                              Αν ισχύει το β), πρέπει να αποδεικνύεται με την ύπαρξη του σήματος «HT» πάνω στην ξυλεία ή, ενδεχομένως, σε συσκευασία της σύμφωνα με την τρέχουσα χρήση.
                           
                        
            
               
                  2)
               
               
                  Η συγκεκριμένη ξυλεία σε μορφή πλακιδίων, μικρών τεμαχίων, ροκανιδιών, απορριμάτων και θραυσμάτων ξύλου, καταγωγής τρίτων χωρών στις οποίες είναι γνωστή η παρουσία του συγκεκριμένου οργανισμού συνοδεύεται από πιστοποιητικό, όπως αναφέρεται στο άρθρο 13 παράγραφος 1 σημείο ii) της οδηγίας 2000/29/ΕΚ, το οποίο αναφέρει στο σημείο «Συμπληρωματική δήλωση»:
                  
                              α)
                           
                           
                              ότι η ξυλεία κατάγεται από περιοχές απαλλαγμένες από επιβλαβείς οργανισμούς, οι οποίες προσδιορίστηκαν από την εθνική υπηρεσία φυτοπροστασίας της χώρας καταγωγής, σύμφωνα με τα σχετικά διεθνή πρότυπα για τα φυτοϋγειονομικά μέτρα, και είναι γνωστό ότι είναι απαλλαγμένες από τον συγκεκριμένο οργανισμό. Η ονομασία της απαλλαγμένης από επιβλαβείς οργανισμούς περιοχής πρέπει να αναφέρεται στο σημείο «Τόπος καταγωγής»· ή
                           
                        
                              β)
                           
                           
                              ότι η ξυλεία έχει αποφλοιωθεί και έχει υποστεί κατάλληλη θερμική επεξεργασία για την επίτευξη ελάχιστης θερμοκρασίας 56 °C για ελάχιστη διάρκεια 30 συνεχόμενων λεπτών σε ολόκληρη τη διατομή του ξύλου (συμπεριλαμβανομένου του πυρήνα του)· ή
                           
                        
                              γ)
                           
                           
                              ότι η ξυλεία έχει κατατμηθεί σε τεμάχια πάχους και πλάτους έως 2,5 cm.
                           
                        
            
               
                  3)
               
               
                  Τα συγκεκριμένα φυτά που εισάγονται σύμφωνα με τα σημεία 1) και 2) υποβάλλονται σε διεξοδική επίσημη επιθεώρηση στο σημείο εισόδου ή στον τόπο προορισμού που καθορίζεται σύμφωνα με την οδηγία 2004/103/ΕΚ.
               
            2.   ΟΡΟΙ ΔΙΑΚΙΝΗΣΗΣ
      A.   Συγκεκριμένα φυτά
      
      
               
                  1)
               
               
                  Τα συγκεκριμένα φυτά που κατάγονται (2) από οριοθετημένες περιοχές στο εσωτερικό της Ένωσης επιτρέπεται να διακινούνται στο εσωτερικό της Ένωσης μόνον εάν συνοδεύονται από φυτοϋγειονομικό διαβατήριο που καταρτίζεται και εκδίδεται σύμφωνα με την οδηγία 92/105/ΕΟΚ της Επιτροπής (3) και έχουν καλλιεργηθεί για περίοδο τουλάχιστον δύο ετών πριν από τη διακίνησή τους ή, στην περίπτωση φυτών που είναι ηλικίας κάτω των δύο ετών, καθ' όλη τη διάρκεια ανάπτυξής τους, σε τόπο παραγωγής:
                  
                              α)
                           
                           
                              ο οποίος είναι καταχωρισμένος σύμφωνα με την οδηγία 92/90/ΕΟΚ της Επιτροπής (4), και
                           
                        
                              β)
                           
                           
                              ο οποίος υπόκειται ετησίως σε δύο τουλάχιστον διεξοδικές επίσημες επιθεωρήσεις για τυχόν ενδείξεις της παρουσίας του συγκεκριμένου οργανισμού, οι οποίες διενεργούνται σε κατάλληλες χρονικές περιόδους και δεν έχουν εντοπιστεί ενδείξεις της παρουσίας του συγκεκριμένου οργανισμού· όπου ενδείκνυται, η επιθεώρηση αυτή περιλαμβάνει στοχοθετημένη καταστροφική δειγματοληψία των μίσχων και των κλαδιών των φυτών· και
                           
                        
                              γ)
                           
                           
                              στον οποίο τα φυτά καλλιεργούνται σε τοποθεσία:
                              
                                          —
                                       
                                       
                                          με πλήρη φυσική προστασία από την εισαγωγή του συγκεκριμένου οργανισμού, ή
                                       
                                    
                                          —
                                       
                                       
                                          στην οποία εφαρμόζονται οι κατάλληλες προληπτικές θεραπείες ή διενεργείται στοχοθετημένη καταστροφική δειγματοληψία σε κάθε παρτίδα συγκεκριμένων φυτών πριν από τη διακίνησή τους στο επίπεδο που καθορίζεται στον παρακάτω πίνακα και, εν πάση περιπτώσει, στην οποία διενεργούνται ετησίως επίσημες έρευνες για την παρουσία ή για ενδείξεις του συγκεκριμένου οργανισμού σε ακτίνα τουλάχιστον 1 χιλιομέτρου γύρω από την τοποθεσία αυτή σε κατάλληλες χρονικές περιόδους, χωρίς να έχει εντοπιστεί ο συγκεκριμένος οργανισμός ή ενδείξεις παρουσίας του.
                                          
                                                      Αριθμός φυτών στην παρτίδα
                                                   
                                                   
                                                      Επίπεδο καταστροφικής δειγματοληψίας (αριθμός φυτών που πρόκειται να καταστραφούν)
                                                   
                                                
                                                      1 - 4 500 
                                                   
                                                   
                                                      10 % του μεγέθους της παρτίδας
                                                   
                                                
                                                      > 4 500 
                                                   
                                                   
                                                      450
                                                   
                                                Τα έρριζα υποκείμενα τα οποία ανταποκρίνονται στις απαιτήσεις του παρόντος στοιχείου είναι δυνατόν να εμβολιάζονται με μοσχεύματα τα οποία δεν έχουν καλλιεργηθεί υπό τις συνθήκες αυτές, αλλά των οποίων η διάμετρος στο πιο χονδρό τους σημείο δεν υπερβαίνει το 1 cm.
                                       
                                    
                        
            
               
                  2)
               
               
                  Τα συγκεκριμένα φυτά τα οποία δεν κατάγονται από οριοθετημένες περιοχές, αλλά έχουν εισαχθεί σε τόπο παραγωγής σε αυτές τις περιοχές, είναι δυνατόν να διακινούνται στο εσωτερικό της Ένωσης υπό την προϋπόθεση ότι αυτός ο τόπος παραγωγής ανταποκρίνεται στις απαιτήσεις που καθορίζονται στο σημείο 1) στοιχείο γ) και μόνον εάν τα φυτά συνοδεύονται από φυτοϋγειονομικό διαβατήριο που καταρτίζεται και εκδίδεται σύμφωνα με την οδηγία 92/105/ΕΟΚ.
               
            
               
                  3)
               
               
                  Τα συγκεκριμένα φυτά που εισάγονται από τρίτες χώρες όπου είναι γνωστή η παρουσία του συγκεκριμένου οργανισμού σύμφωνα με το τμήμα 1(Α) επιτρέπεται να διακινούνται στο εσωτερικό της Ένωσης μόνον εάν συνοδεύονται από το φυτοϋγειονομικό διαβατήριο που καταρτίζεται και εκδίδεται σύμφωνα με την οδηγία 92/105/ΕΟΚ.
               
            B.   Συγκεκριμένη ξυλεία
      
      
               
                  1)
               
               
                  Η συγκεκριμένη ξυλεία, άλλη από την ξυλεία σε μορφή πλακιδίων, μικρών τεμαχίων, ροκανιδιών, απορριμάτων και θραυσμάτων ξύλου, η οποία κατάγεται από οριοθετημένες περιοχές και η συγκεκριμένη ξυλεία που διατηρεί το σύνολο ή μέρος της φυσικής στρογγυλής επιφάνειάς της και δεν κατάγεται από οριοθετημένες περιοχές της Ένωσης αλλά έχει εισαχθεί στις περιοχές αυτές επιτρέπεται να διακινούνται στο εσωτερικό της Ένωσης μόνον εάν συνοδεύονται από φυτοϋγειονομικό διαβατήριο που καταρτίζεται και εκδίδεται σύμφωνα με την οδηγία 92/105/ΕΟΚ. Το εν λόγω φυτοϋγειονομικό διαβατήριο εκδίδεται μόνον εφόσον η εν λόγω ξυλεία πληροί όλες τις απαιτήσεις που ακολουθούν:
                  
                              α)
                           
                           
                              είναι αποφλοιωμένη· και
                           
                        
                              β)
                           
                           
                              έχει υποστεί κατάλληλη θερμική επεξεργασία για την επίτευξη ελάχιστης θερμοκρασίας 56 °C για ελάχιστη διάρκεια 30 συνεχόμενων λεπτών σε ολόκληρη τη διατομή του ξύλου (συμπεριλαμβανομένου του πυρήνα του). Αυτό αποδεικνύεται με την ύπαρξη του σήματος «HT» πάνω στην ξυλεία ή, ενδεχομένως, στη συσκευασία της σύμφωνα με την τρέχουσα χρήση.
                           
                        
            
               
                  2)
               
               
                  Η συγκεκριμένη ξυλεία σε μορφή πλακιδίων, μικρών τεμαχίων, ροκανιδιών, απορριμάτων και θραυσμάτων ξύλου η οποία κατάγεται από οριοθετημένες περιοχές επιτρέπεται να διακινείται στο εσωτερικό της Ένωσης μόνον εάν συνοδεύεται από φυτοϋγειονομικό διαβατήριο που καταρτίζεται και εκδίδεται σύμφωνα με την οδηγία 92/105/ΕΟΚ και εάν πληροί τις ακόλουθες προϋποθέσεις:
                  
                              α)
                           
                           
                              είναι αποφλοιωμένη και έχει υποστεί κατάλληλη θερμική επεξεργασία για την επίτευξη ελάχιστης θερμοκρασίας 56 °C για ελάχιστη διάρκεια 30 συνεχόμενων λεπτών σε ολόκληρη τη διατομή του ξύλου (συμπεριλαμβανομένου του πυρήνα του)· ή
                           
                        
                              β)
                           
                           
                              έχει κατατμηθεί σε τεμάχια πάχους και πλάτους έως 2,5 cm.
                           
                        
            
               
                  3)
               
               
                  Όσον αφορά τα σημεία 1) ή 2), εάν δεν υπάρχουν διαθέσιμες εγκαταστάσεις επεξεργασίας ή μεταποίησης εντός της οριοθετημένης περιοχής, η συγκεκριμένη ξυλεία επιτρέπεται να διακινηθεί, υπό επίσημο έλεγχο και σε κλειστές συνθήκες, κατά τρόπο ώστε να εξασφαλίζεται ότι ο συγκεκριμένος οργανισμός δεν μπορεί να εξαπλωθεί, στην πλησιέστερη εγκατάσταση εκτός της οριοθετημένης περιοχής, για άμεση επεξεργασία ή μεταποίηση σύμφωνα με τις διατάξεις των προαναφερόμενων σημείων.
                  Τα απόβλητα υλικά που προκύπτουν μετά την εκπλήρωση των απαιτήσεων των σημείων 1) και 2) διατίθενται με τέτοιο τρόπο ώστε να εξασφαλίζεται ότι ο συγκεκριμένος οργανισμός δεν μπορεί να εξαπλωθεί εκτός οριοθετημένης περιοχής
                  Το αρμόδιο επίσημο όργανο διεξάγει εντατική παρακολούθηση σε κατάλληλες χρονικές περιόδους για την παρουσία του συγκεκριμένου οργανισμού, πραγματοποιώντας επιθεωρήσεις στα φυτά-ξενιστές, σε ακτίνα τουλάχιστον 1 χιλιομέτρου από την εν λόγω εγκατάσταση επεξεργασίας ή μεταποίησης.
               
            Γ.   Συγκεκριμένο ξύλινο μέσο συσκευασίας
      
      Το συγκεκριμένο ξύλινο μέσο συσκευασίας επιτρέπεται να διακινείται στο εσωτερικό της Ένωσης μόνον εάν πληροί τις ακόλουθες προϋποθέσεις:
      
                  α)
               
               
                  έχει υποστεί μία από τις εγκεκριμένες επεξεργασίες που καθορίζονται στο παράρτημα I του διεθνούς προτύπου για φυτοϋγειονομικά μέτρα αριθ. 15 (5) του FAO σχετικά με τους κανόνες που αφορούν τις προδιαγραφές υλικών για ξύλινες συσκευασίες στο διεθνές εμπόριο· και
               
            
                  β)
               
               
                  φέρει σήμα όπως ορίζεται στο παράρτημα II του εν λόγω διεθνούς προτύπου, το οποίο δηλώνει ότι το ξύλινο μέσο συσκευασίας έχει υποστεί εγκεκριμένη φυτοϋγειονομική επεξεργασία σύμφωνα με το εν λόγω πρότυπο.
               
            Εάν δεν υπάρχουν διαθέσιμες εγκαταστάσεις επεξεργασίας εντός της οριοθετημένης περιοχής, το συγκεκριμένο ξύλινο μέσο συσκευασίας επιτρέπεται να διακινηθεί, υπό επίσημο έλεγχο και σε κλειστές συνθήκες κατά τρόπο ώστε να εξασφαλίζεται ότι ο συγκεκριμένος οργανισμός δεν μπορεί να εξαπλωθεί, στην πλησιέστερη εγκατάσταση εκτός της οριοθετημένης περιοχής, για άμεση επεξεργασία και σήμανση σύμφωνα με τις διατάξεις των στοιχείων α) και β).
      Τα απόβλητα υλικά που προκύπτουν μετά την εκπλήρωση των απαιτήσεων του παρόντος στοιχείου διατίθενται με τέτοιο τρόπο ώστε να εξασφαλίζεται ότι ο συγκεκριμένος οργανισμός δεν μπορεί να εξαπλωθεί εκτός οριοθετημένης περιοχής.
      Το αρμόδιο επίσημο όργανο διεξάγει εντατική παρακολούθηση σε κατάλληλες χρονικές περιόδους για την παρουσία του συγκεκριμένου οργανισμού, πραγματοποιώντας επιθεωρήσεις στα φυτά-ξενιστές, σε ακτίνα τουλάχιστον 1 χιλιομέτρου από την εγκατάσταση επεξεργασίας.
      
         (1)  Οδηγία 2004/103/ΕΚ της Επιτροπής, της 7ης Οκτωβρίου 2004, σχετικά με τους ελέγχους ταυτότητας και τους φυτοϋγειονομικούς ελέγχους φυτών, φυτικών προϊόντων και άλλων αντικειμένων, που απαριθμούνται στο μέρος Β του παραρτήματος V της οδηγίας 2000/29/ΕΚ του Συμβουλίου, οι οποίοι μπορεί να διενεργηθούν σε τόπο διαφορετικό από το σημείο εισόδου στην Κοινότητα ή σε παρακείμενο τόπο, καθώς και σχετικά με τον καθορισμό των όρων για τους εν λόγω ελέγχους (ΕΕ L 313 της 12.10.2004, σ. 16).
      
         (2)  Γλωσσάριο φυτοϋγειονομικών όρων — Πρότυπο αναφοράς ISPM αριθ. 5 και φυτοϋγειονομικά πιστοποιητικά — Πρότυπο αναφοράς ISPM αριθ. 12 από τη γραμματεία της διεθνούς σύμβασης για την προστασία των φυτών, Ρώμη, 2013.
      
         (3)  Οδηγία 92/105/ΕΟΚ της Επιτροπής, της 3ης Δεκεμβρίου 1992, για τον καθορισμό τυποποιημένων φυτοϋγειονομικών διαβατηρίων που πρέπει να χρησιμοποιούνται για τη μετακίνηση ορισμένων φυτών, φυτικών προϊόντων ή άλλων αντικειμένων εντός της Κοινότητας και για τον καθορισμό των λεπτομερών διαδικασιών που συνδέονται με την έκδοση των εν λόγω φυτοϋγειονομικών διαβατηρίων καθώς επίσης και με τις προϋποθέσεις και τις λεπτομερείς διαδικασίες που αφορούν την αντικατάστασή τους (ΕΕ L 4 της 8.1.1993, σ. 22).
      
         (4)  Οδηγία 92/90/ΕΟΚ της Επιτροπής, της 3ης Νοεμβρίου 1992, για τη θέσπιση υποχρεώσεων, στις οποίες υπόκεινται οι παραγωγοί και οι εισαγωγείς φυτών, φυτικών προϊόντων ή άλλων αντικειμένων, και για τον καθορισμό λεπτομερειών όσον αφορά την εγγραφή τους σε επίσημα μητρώα (ΕΕ L 344 της 26.11.1992, σ. 38).
      
         (5)  Κανονισμός για τις προδιαγραφές υλικών για ξύλινες συσκευασίες — Πρότυπο αναφοράς ISPM αριθ. 15 από τη γραμματεία της διεθνούς σύμβασης για την προστασία των φυτών, Ρώμη, 2009.
   
   
      ΠΑΡΑΡΤΗΜΑ III
      
         ΚΑΘΟΡΙΣΜΟΣ ΟΡΙΟΘΕΤΗΜΕΝΩΝ ΠΕΡΙΟΧΩΝ ΚΑΙ ΜΕΤΡΩΝ ΣΥΜΦΩΝΑ ΜΕ ΤΟ ΑΡΘΡΟ 7
      
      1.   ΚΑΘΟΡΙΣΜΟΣ ΟΡΙΟΘΕΤΗΜΕΝΩΝ ΠΕΡΙΟΧΩΝ
      
               
                  1)
               
               
                  Οι οριοθετημένες περιοχές αποτελούνται από τις ακόλουθες ζώνες:
                  
                              α)
                           
                           
                              μια μολυσμένη ζώνη στην οποία έχει επιβεβαιωθεί η παρουσία του συγκεκριμένου οργανισμού και στην οποία περιλαμβάνονται όλα τα φυτά που παρουσιάζουν συμπτώματα προκαλούμενα από τον συγκεκριμένο οργανισμό· και
                           
                        
                              β)
                           
                           
                              μια ζώνη απομόνωσης ακτίνας τουλάχιστον 2 χιλιομέτρων πέρα από τα όρια της μολυσμένης ζώνης.
                           
                        
            
               
                  2)
               
               
                  Τα ακριβή όρια των ζωνών βασίζονται σε έγκυρες επιστημονικές αρχές, στα βιολογικά χαρακτηριστικά του συγκεκριμένου οργανισμού, στο επίπεδο της μόλυνσης, στη συγκεκριμένη κατανομή των φυτών-ξενιστών στην εν λόγω περιοχή και στα αποδεικτικά στοιχεία σχετικά με την εγκατάσταση του συγκεκριμένου οργανισμού. Στις περιπτώσεις στις οποίες το αρμόδιο επίσημο όργανο αποφανθεί ότι είναι εφικτή η εξάλειψη του συγκεκριμένου οργανισμού, λαμβανομένων υπόψη των περιστάσεων της επιδημικής έκρηξης, των αποτελεσμάτων της συγκεκριμένης έρευνας ή της άμεσης εφαρμογής των μέτρων εξάλειψης, η ακτίνα της ζώνης απομόνωσης μπορεί να περιοριστεί σε τουλάχιστον 1 χιλιόμετρο πέρα από τα όρια της μολυσμένης ζώνης. Στις περιπτώσεις στις οποίες η εξάλειψη του συγκεκριμένου οργανισμού δεν είναι πλέον δυνατή, η ακτίνα δεν μπορεί να είναι μικρότερη των 2 χιλιομέτρων.
               
            
               
                  3)
               
               
                  Εάν η παρουσία του συγκεκριμένου οργανισμού επιβεβαιωθεί εκτός της μολυσμένης ζώνης, τα όρια της μολυσμένης ζώνης και της ζώνης απομόνωσης επανεξετάζονται και τροποποιούνται ανάλογα.
               
            
               
                  4)
               
               
                  Εάν σε μια οριοθετημένη περιοχή, βάσει των ερευνών που αναφέρονται στο άρθρο 6 παράγραφος 1 και της παρακολούθησης που αναφέρεται στο παράρτημα III τμήμα 3 σημείο 1) στοιχείο η), ο συγκεκριμένος οργανισμός δεν ανιχνευθεί για μια περίοδο που περιλαμβάνει τουλάχιστον έναν κύκλο ζωής και ένα ακόμη έτος, αλλά σε καμία περίπτωση δεν είναι μικρότερη των τεσσάρων διαδοχικών ετών, η οριοθέτηση αυτή μπορεί να καταργηθεί. Η ακριβής διάρκεια του κύκλου ζωής εξαρτάται από τα διαθέσιμα αποδεικτικά στοιχεία για τη συγκεκριμένη περιοχή ή παρόμοια κλιματική ζώνη.
               
            
               
                  5)
               
               
                  Η οριοθέτηση είναι επίσης δυνατόν να καταργηθεί, έπειτα από περαιτέρω έρευνες, στις περιπτώσεις στις οποίες διαπιστώνεται ότι ικανοποιούνται οι προϋποθέσεις που καθορίζονται στο τμήμα 2 σημείο 1).
               
            2.   ΠΡΟΫΠΟΘΕΣΕΙΣ ΥΠΟ ΤΙΣ ΟΠΟΙΕΣ ΔΕΝ ΑΠΑΙΤΕΙΤΑΙ Ο ΚΑΘΟΡΙΣΜΟΣ ΟΡΙΟΘΕΤΗΜΕΝΩΝ ΠΕΡΙΟΧΩΝ
      
               
                  1)
               
               
                  Σύμφωνα με το άρθρο 7 παράγραφος 2 τα κράτη μέλη δεν απαιτείται να καθορίσουν οριοθετημένες περιοχές, όπως προβλέπεται από το άρθρο 7 παράγραφος 1, όταν συντρέχουν οι ακόλουθοι όροι:
                  
                              α)
                           
                           
                              υπάρχουν στοιχεία που αποδεικνύουν ότι ο συγκεκριμένος οργανισμός έχει εισαχθεί στην περιοχή με τα φυτά ή με την ξυλεία στα οποία εντοπίστηκε και υπάρχει ένδειξη ότι τα εν λόγω φυτά ή ξυλεία μολύνθηκαν πριν εισαχθούν στην εν λόγω περιοχή ή όταν πρόκειται για μεμονωμένο εύρημα, είτε αυτό συνδέεται άμεσα με το συγκεκριμένο φυτό είτε όχι, το οποίο δεν αναμένεται να οδηγήσει σε εγκατάσταση του οργανισμού· και
                           
                        
                              β)
                           
                           
                              έχει επιβεβαιωθεί ότι δεν υπάρχει εγκατάσταση του συγκεκριμένου οργανισμού και ότι η εξάπλωση και η ανάπτυξη του συγκεκριμένου οργανισμού δεν είναι δυνατή λόγω των βιολογικών του χαρακτηριστικών και λαμβανομένων υπόψη των αποτελεσμάτων ειδικής έρευνας και των μέτρων εξάλειψης τα οποία είναι δυνατόν να περιλαμβάνουν προληπτική κοπή και διάθεση των συγκεκριμένων φυτών, αφού προηγουμένως εξεταστούν.
                           
                        
            
               
                  2)
               
               
                  Όταν συντρέχουν οι όροι του σημείου 1), τα κράτη μέλη δεν απαιτείται να καθορίζουν οριοθετημένες περιοχές υπό την προϋπόθεση ότι λαμβάνουν τα ακόλουθα μέτρα:
                  
                              α)
                           
                           
                              άμεσα μέτρα με σκοπό την εξασφάλιση της ταχείας εξάλειψης του συγκεκριμένου οργανισμού και τον αποκλεισμό της πιθανότητας εξάπλωσής του·
                           
                        
                              β)
                           
                           
                              παρακολούθηση κατά τη διάρκεια μιας περιόδου η οποία καλύπτει τουλάχιστον έναν κύκλο ζωής του συγκεκριμένου οργανισμού και ένα ακόμη έτος, συμπεριλαμβανομένης παρακολούθησης επί τέσσερα τουλάχιστον διαδοχικά έτη, σε ακτίνα τουλάχιστον 1 χιλιομέτρου γύρω από τα μολυσμένα φυτά ή την ξυλεία ή τον τόπο στον οποίο εντοπίστηκε ο συγκεκριμένος οργανισμός· κατά το πρώτο έτος τουλάχιστον η παρακολούθηση πρέπει να είναι τακτική και εντατική·
                           
                        
                              γ)
                           
                           
                              καταστροφή κάθε είδους μολυσμένου φυτικού υλικού ή ξυλείας·
                           
                        
                              δ)
                           
                           
                              όσο το δυνατόν ακριβέστερη αναζήτηση της πηγής της μόλυνσης και των φυτών και της ξυλείας που συνδέονται με το περιστατικό της συγκεκριμένης μόλυνσης και εξέταση οποιασδήποτε ένδειξης μόλυνσης· η εξέταση αυτή περιλαμβάνει στοχοθετημένη καταστροφική δειγματοληψία·
                           
                        
                              ε)
                           
                           
                              δραστηριότητες με σκοπό την ευαισθητοποίηση του κοινού όσον αφορά την απειλή από τον εν λόγω οργανισμό·
                           
                        
                              στ)
                           
                           
                              κάθε άλλο μέτρο, το οποίο μπορεί να συμβάλει στην εξάλειψη του συγκεκριμένου οργανισμού, λαμβανομένου υπόψη του προτύπου αναφοράς ISPM αριθ. 9 (1) και με την εφαρμογή ολοκληρωμένης προσέγγισης σύμφωνα με τις αρχές που καθορίζονται στο πρότυπο αναφοράς ISPM αριθ. 14 (2).
                           
                        Τα μέτρα που αναφέρονται στα στοιχεία α) έως στ) κοινοποιούνται με τη μορφή έκθεσης, όπως αναφέρεται στο άρθρο 8.
               
            3.   ΜΕΤΡΑ ΠΟΥ ΠΡΕΠΕΙ ΝΑ ΛΗΦΘΟΥΝ ΣΤΙΣ ΟΡΙΟΘΕΤΗΜΕΝΕΣ ΠΕΡΙΟΧΕΣ
      
               
                  1)
               
               
                  Στις οριοθετημένες περιοχές τα κράτη μέλη λαμβάνουν τα ακόλουθα μέτρα για την εξάλειψη του συγκεκριμένου οργανισμού:
                  
                              α)
                           
                           
                              άμεση κοπή των μολυσμένων φυτών και των φυτών με συμπτώματα που προκαλούνται από τον συγκεκριμένο οργανισμό και πλήρης αφαίρεση των ριζών τους, αν παρατηρηθούν προνυμφικές στοές κάτω από τον ριζικό λαιμό του μολυσμένου φυτού· στις περιπτώσεις κατά τις οποίες τα μολυσμένα φυτά εντοπίστηκαν εκτός της περιόδου πτήσης του συγκεκριμένου οργανισμού, η κοπή και η αφαίρεση διενεργείται πριν από την έναρξη της επόμενης περιόδου πτήσης·
                           
                        
                              β)
                           
                           
                              κοπή όλων των συγκεκριμένων φυτών σε ακτίνα 100 μέτρων γύρω από τα μολυσμένα φυτά και εξέταση των συγκεκριμένων αυτών φυτών για τυχόν ενδείξεις μόλυνσης· σε εξαιρετικές περιπτώσεις κατά τις οποίες το αρμόδιο επίσημο όργανο αποφανθεί ότι η κοπή είναι ακατάλληλο μέτρο, λόγω της ιδιαίτερης κοινωνικής, πολιτισμικής ή περιβαλλοντικής αξίας των φυτών, ατομική και τακτική διεξοδική εξέταση για τυχόν ενδείξεις μόλυνσης όλων αυτών των συγκεκριμένων φυτών που βρίσκονται εντός της προαναφερόμενης ακτίνας και τα οποία δεν πρόκειται να κοπούν και εφαρμογή ισοδύναμων μέτρων για την πρόληψη πιθανής εξάπλωσης του συγκεκριμένου οργανισμού από τα φυτά αυτά· οι λόγοι που οδηγούν στο συμπέρασμα αυτό και η περιγραφή του μέτρου κοινοποιούνται στην Επιτροπή μέσω της έκθεσης που αναφέρεται στο άρθρο 8·
                           
                        
                              γ)
                           
                           
                              αφαίρεση, εξέταση και διάθεση των φυτών που κόπηκαν σύμφωνα με τα στοιχεία α) και β) και των ριζών τους, κατά περίπτωση· λήψη όλων των αναγκαίων προφυλάξεων για την αποφυγή της εξάπλωσης του συγκεκριμένου οργανισμού κατά τη διάρκεια της κοπής και μετά από αυτήν·
                           
                        
                              δ)
                           
                           
                              αποτροπή κάθε διακίνησης δυνητικά μολυσμένου υλικού εκτός της οριοθετημένης περιοχής·
                           
                        
                              ε)
                           
                           
                              όσο το δυνατόν ακριβέστερη αναζήτηση της πηγής της μόλυνσης και των φυτών και της ξυλείας που συνδέονται με το περιστατικό της μόλυνσης και, στο μέτρο του δυνατού, εξέταση οποιασδήποτε ένδειξης μόλυνσης· η εξέταση αυτή περιλαμβάνει στοχοθετημένη καταστροφική δειγματοληψία·
                           
                        
                              στ)
                           
                           
                              κατά περίπτωση, αντικατάσταση των συγκεκριμένων φυτών από άλλα φυτά·
                           
                        
                              ζ)
                           
                           
                              απαγόρευση φύτευσης νέων συγκεκριμένων φυτών στο ύπαιθρο σε περιοχή η οποία αναφέρεται στο παράρτημα III τμήμα 3 σημείο 1) στοιχείο β), εκτός από τους τόπους παραγωγής που αναφέρονται στο παράρτημα II τμήμα 2·
                           
                        
                              η)
                           
                           
                              εντατική παρακολούθηση για την παρουσία του συγκεκριμένου οργανισμού στα φυτά-ξενιστές, με ιδιαίτερη έμφαση στη ζώνη απομόνωσης, συμπεριλαμβανομένης τουλάχιστον μιας ετήσιας επιθεώρησης με τεχνικές που μπορούν να ανιχνεύσουν τη μόλυνση στο ύψος της κόμης. Όπου ενδείκνυται, διενεργείται στοχοθετημένη καταστροφική δειγματοληψία από το αρμόδιο επίσημο όργανο. Ο αριθμός των δειγμάτων πρέπει να αναγράφεται στην έκθεση που αναφέρεται στο άρθρο 8·
                           
                        
                              θ)
                           
                           
                              δραστηριότητες με σκοπό την ευαισθητοποίηση του κοινού όσον αφορά την απειλή από τον εν λόγω οργανισμό και μέτρα που λαμβάνονται για την αποτροπή της εισαγωγής του στην Ένωση και της εξάπλωσής του στο εσωτερικό της, συμπεριλαμβανομένων των όρων που αφορούν τη διακίνηση των συγκεκριμένων φυτών και της συγκεκριμένης ξυλείας από την οριοθετημένη περιοχή που έχει οριστεί βάσει του άρθρου 7·
                           
                        
                              ι)
                           
                           
                              όπου ενδείκνυται, ειδικά μέτρα για την αντιμετώπιση κάθε ιδιαιτερότητας ή περιπλοκής που ευλόγως αναμένεται να αποτρέψει, να παρεμποδίσει ή να καθυστερήσει την εξάλειψη, ιδίως μέτρα που αφορούν την προσβασιμότητα και την κατάλληλη εξάλειψη όλων των φυτών που έχουν μολυνθεί ή υπάρχει υπόνοια μόλυνσής τους, ανεξάρτητα από τη θέση τους, το δημόσιο ή ιδιωτικό ιδιοκτησιακό καθεστώς τους ή το άτομο ή την οντότητα που έχει την ευθύνη γι' αυτά·
                           
                        
                              ια)
                           
                           
                              κάθε άλλο μέτρο, το οποίο μπορεί να συμβάλει στην εξάλειψη του συγκεκριμένου οργανισμού, λαμβανομένου υπόψη του προτύπου αναφοράς ISPM αριθ. 9 και με την εφαρμογή ολοκληρωμένης προσέγγισης σύμφωνα με τις αρχές που καθορίζονται στο πρότυπο αναφοράς ISPM αριθ. 14.
                           
                        Τα μέτρα που αναφέρονται στα στοιχεία α) έως ια) κοινοποιούνται με τη μορφή έκθεσης, όπως αναφέρεται στο άρθρο 8.
               
            
               
                  2)
               
               
                  Εάν τα αποτελέσματα των ερευνών που αναφέρονται στο άρθρο 6 κατά τη διάρκεια περισσότερων των τεσσάρων διαδοχικών ετών επιβεβαιώνουν την παρουσία του συγκεκριμένου οργανισμού σε μια περιοχή και εάν υπάρχουν στοιχεία που αποδεικνύουν ότι ο συγκεκριμένος οργανισμός δεν είναι δυνατόν πλέον να εξαλειφθεί, τα κράτη μέλη μπορούν να αρκεστούν στη λήψη μέτρων για τον περιορισμό του συγκεκριμένου οργανισμού στο εσωτερικό της περιοχής αυτής. Τα εν λόγω μέτρα περιλαμβάνουν τουλάχιστον τα ακόλουθα:
                  
                              α)
                           
                           
                              κοπή των μολυσμένων φυτών και των φυτών με συμπτώματα που προκαλούνται από τον συγκεκριμένο οργανισμό και πλήρης αφαίρεση των ριζών τους, αν παρατηρηθούν προνυμφικές στοές κάτω από τον ριζικό λαιμό του μολυσμένου φυτού· η κοπή πρέπει να ξεκινήσει αμέσως, ωστόσο στις περιπτώσεις κατά τις οποίες τα μολυσμένα φυτά εντοπίστηκαν εκτός της περιόδου πτήσης του συγκεκριμένου οργανισμού, η κοπή και η αφαίρεση διενεργούνται πριν από την έναρξη της επόμενης περιόδου πτήσης·
                           
                        
                              β)
                           
                           
                              αφαίρεση, εξέταση και διάθεση των φυτών που κόπηκαν και των ριζών τους, κατά περίπτωση· λήψη όλων των αναγκαίων προφυλάξεων για την αποφυγή της εξάπλωσης του συγκεκριμένου οργανισμού μετά την κοπή·
                           
                        
                              γ)
                           
                           
                              αποτροπή κάθε διακίνησης δυνητικά μολυσμένου υλικού εκτός της οριοθετημένης περιοχής·
                           
                        
                              δ)
                           
                           
                              κατά περίπτωση, αντικατάσταση των συγκεκριμένων φυτών από άλλα φυτά·
                           
                        
                              ε)
                           
                           
                              απαγόρευση φύτευσης νέων συγκεκριμένων φυτών στο ύπαιθρο σε μολυσμένη περιοχή η οποία αναφέρεται στο παράρτημα III τμήμα 1 σημείο 1) στοιχείο α), εκτός από τους τόπους παραγωγής που αναφέρονται στο παράρτημα II τμήμα 2·
                           
                        
                              στ)
                           
                           
                              εντατική παρακολούθηση για την παρουσία του συγκεκριμένου οργανισμού στα φυτά-ξενιστές, με ιδιαίτερη έμφαση στη ζώνη απομόνωσης, συμπεριλαμβανομένης τουλάχιστον μιας ετήσιας επιθεώρησης με τεχνικές που μπορούν να ανιχνεύσουν τη μόλυνση στο ύψος της κόμης. Όπου ενδείκνυται, διενεργείται στοχοθετημένη καταστροφική δειγματοληψία από το αρμόδιο επίσημο όργανο. Ο αριθμός των δειγμάτων πρέπει να αναγράφεται στην έκθεση που αναφέρεται στο άρθρο 8·
                           
                        
                              ζ)
                           
                           
                              δραστηριότητες με σκοπό την ευαισθητοποίηση του κοινού όσον αφορά την απειλή από τον συγκεκριμένο οργανισμό και μέτρα που λαμβάνονται για την αποτροπή της εισαγωγής του στην Ένωση και της εξάπλωσής του στο εσωτερικό της, συμπεριλαμβανομένων των όρων που αφορούν τη διακίνηση των συγκεκριμένων φυτών και της συγκεκριμένης ξυλείας από την οριοθετημένη περιοχή που έχει οριστεί βάσει του άρθρου 7·
                           
                        
                              η)
                           
                           
                              όπου ενδείκνυται, ειδικά μέτρα για την αντιμετώπιση κάθε ιδιαιτερότητας ή περιπλοκής που ευλόγως αναμένεται να αποτρέψει, να παρεμποδίσει ή να καθυστερήσει τον περιορισμό, ιδίως μέτρα που αφορούν την προσβασιμότητα και την κατάλληλη εξάλειψη όλων των φυτών που έχουν μολυνθεί ή υπάρχει υπόνοια μόλυνσής τους, ανεξάρτητα από τη θέση τους, το δημόσιο ή ιδιωτικό ιδιοκτησιακό καθεστώς τους ή το άτομο ή την οντότητα που έχει την ευθύνη γι' αυτά·
                           
                        
                              θ)
                           
                           
                              κάθε άλλο μέτρο που μπορεί να συμβάλει στον περιορισμό του συγκεκριμένου οργανισμού.
                           
                        Τα μέτρα που αναφέρονται στα στοιχεία α) έως θ) κοινοποιούνται με τη μορφή έκθεσης, όπως αναφέρεται στο άρθρο 8.
               
            
         (1)  Κατευθυντήριες γραμμές για προγράμματα εξάλειψης παρασίτων — Πρότυπο αναφοράς ISPM αριθ. 9 από τη γραμματεία της διεθνούς σύμβασης για την προστασία των φυτών, Ρώμη, 1998.
      
         (2)  Η χρήση ολοκληρωμένων μέτρων σε μια προσέγγιση συστημάτων για τη διαχείριση κινδύνων από παράσιτα — Πρότυπο αναφοράς ISPM αριθ. 14 από τη γραμματεία της διεθνούς σύμβασης για την προστασία των φυτών, Ρώμη, 2002.